ZIP on todennäköisesti maailman tunnetuin tiedostojen pakkausformaatti, jonka tunnistaa .zip-tiedostopäätteestä. ZIP-tiedostoja voi aukaista kaikissa yleisimmissä käyttöjärjestelmissä joko mukana tulevilla ohjelmilla tai erikseen ladattavilla työkaluilla.
Vaikka nykymittapuulla ZIP ei ole edistynein ja tehokkain pakkausformaatti, on se ylivertaisesti suosituin. ZIP tukee tiedostojen salausta salasanalla.